cyanic-selkie/wikianc huggingface dataset:
Chulalongkorn (rex Siamensium)
Chulalongkorn sive Chula Chom Klao (จุลจอมเกล้า; 1853–1910) fuit ab anno 1868 usque ad obitum rex Siamensis. Fuit filius regis Mongkut e regina Debsirindra genitus. Inter consiliarios habuit Gustavum Rolin-Jaequemyns, iuris consultum, origine Belgam, qui libertatem regni Siamensis summo ingenio protegit. Anno 1897, rex Europam petivit atque iter per Russiam, Prussiam, Austriam, Franciam, Britanniam fecit; anno 1907 in Anglia rursus profectus est
Gulielmus Cavendish
Gulielmus Cavendish, quartus Dux Devoniensis (natus die 8 Maii 1720; mortuus Spae Belgiae die 2 Octobris 1764), fuit vir publicus Angliae factionis liberalis et primus minister Georgii II a die 16 Novembris 1756 usque ad diem 25 Iunii 1757.
Columbia (Missuria)
Columbia est urbs Civitatum Foederatarum, in civitate Missuria sita, et sedes Boone Comitatus. Urbs anno 1821 condita est. Aestimatione anno 2018 facta, 123,180 incolas habuit. Hic Universitas Missuriensis sita est.
Compluvium
Compluvium erat in domo Romana atrii pars et quidem tecti foramen per quod lux et aqua in atrium ipsum intrarent. Pluvia collecta ex impluvio in cisternam ducebatur.
Murrum (Marchia Anconitana)
Murrum (alia nomina: Murri de Valle) (Italiane: Morrovalle) est oppidum Italiae et municipium, in Regione Marchia Anconitana et in Provincia Maceratensi situm. Incolae Morrovallenses appellantur.
Iacobus Hieronymus Chassanaeus
Iacobus Hieronymus Chassanaeus sive Casanova (Italiane Giacomo Girolamo Casanova, Francice Jacques Casanova; natus die 2 Aprilis 1725 Venetiae; mortuus die 4 Iunii 1798 apud Dux (Bohemia)) fuit amator feminarum per multas civitates Europae vagans; fuit et scriptor in linguis Italiana, Veneta et praecipue Francica. Iam senex castello Dux salarium nactus est ut bibliothecarius comitis Waldstein.
Victorianus Sardou
Victorianus Sardou (natus Lutetiae die 5 Septembris 1831 - ibidem mortuus est die 8 Novembris 1908) fuit scriptor scaenicus Francicus. Sardou Academiae Francicae sodalis fuit accurate in Academiam anno 1877 cooptatus est.
Laurentius Beria
Laurentius Pauli f. Beria, Georgice: ლავრენტი პავლეს ძე ბერია, Russice: Лаврéнтий Пáвлович Бéрия (natus in oppido Mercheul Georgiae tunc ad Imperium Russicum pertinente die 17 Martii 1899 secundum calendarium Iulianum - die 29 Martii 1899 secundum Gregorianum – necatus Moscuae secundum filium die 26 Iunii 1953 aut post iudicium 23 Decembris 1953) fuit politicorum peritus Sovieticus et, Stalin duce, ab anno 1938 politiae secretae dux.
Instar animans
Instar animans est animal, cui scientiarum periti diligenter student ut res biologicas intellegant, e.g ut posthac morbos hominis sanare possint. Exempla instar animantium sunt:
Garrett Hardin
Garrett Hardin (1915-2003), fuit microbiologus et oecologus Americanus, qui quidem magis opinionibus ad philosophiam socialem pertinentibus quam factis suis biologicis inclaruit. Anno 1968 commentariolum de "tragoedia compascuorum" (The Tragedy of the Commons) divulgavit, quo facto vehemens orta est altercatio scientifica, quae nondum finita esse videtur.
De vita
Garrett Hardin natus est Dallasii in Texia die 21 Aprilis anno 1915. In pueritia poliomyelitide perditus per totam vitam cruceis innixus incedebat et sella subrotata vehebatur. Eius pater, ferriviarius, domicilium saepe mutabat. Garrett, cum feriis aestivis in familiae praedio Missuriensi versaretur, qua ratione ordo naturae dispositus esset, didicit.
Hardin primum violina canere discebat, sed brevi in Universitatem Chicaginiensem transiit, ut zoologiae studeret, unde graduatus anno 1936 abiit. Deinde in Universitatem Stanfordiensem transiit, ubi quinque annis post gradum doctoris in microbiologia adsecutus est. Ab anno 1946 in Universitate Californiensi Barbaropolitana biologiae professoris munere fungebatur, donec anno 1963 professor oecologiae humanae factus est. Quo in munere usque ad annum 1978 functus est, sed docere investigare administrare numquam destitit. Barbaropoli die 14 Septembris anno 2003 Garrett Hardin corde laborans una cum Jane uxore item gravi morbo laboranti mortem sibi conscivit.
De opinionibus
Garrett Hardin mediocriter ad biologiam contulisse videtur. In sociali autem philosophia ac demographia innotuit, cum praesrtim de incremento populorum disputabat. In gratiam et invidiam collegarum venit divulgata commentatiuncula, qua de incommodis incrementi populorum disputavit. Auctum populorum allegorice cum compascuorum tragoedia comparavit. Vehementer enim dixit prosperitatem populorum in subsidiis circumiectis, quae natura ac circa loca praebent, positam esse: fieri posse, ut populorum numerus tantopere crescat, ut opes circa iacentes ad sustinendam vitam incolarum parum sufficiant. Populorum per orbem terrarum inspecto incremento timebat, ut spatio finito tanta multitudo hominum aliorumque animalium sustineri posset. Itaque numerum optimum populorum dixit commetiendum esse cum vi sustinendi circa locorum. At perdifficile periculosumque esse videtur optimum numerum populorum definire. Monitiones de mutatione climatis hominum opera inductae ab IPCC exeuntibus annis 2010 factae prae se ferre videntur in aliquibus partibus terrarum numerum optimum hominum iam superatum (et sustinendi vim iam depletam) esse.
Sialomorpha dominicana
Animal est 0.1 mm longum et similem tardigradis et acaris, sed ad phylum adhuc ignotum pertinet. Quattuor paria crurum et caput mobile habet. Una cum situ (fungo) inventum est et propterea id situm edere suspicantur.
Georgius Andropov
Georgius Vladimiri filius Andropov (Russice: Юрий Владимирович Андропов, tr.  Jurij Vladimirovič Andropov; natus in statione Nagutskaja, quae nunc pertinet ad vicum Soluno-Dmitrievskoe territorii Stauropolitani Russiae, die 2 Iunii secundum calendarium Iulianum - die 15 Iunii secundum Gregorianum - 1914 ; mortuus Moscuae die 9 Februarii 1984) fuit rerum politicarum peritus Sovieticus, annis 1967–1982 praefectus Commissionis Securitatis Publicae, qui a mense Novembri 1982 Factionis communisticae Unionis Sovieticae dux (in officio secretarii generalis Commissionis Centralis factionis illius) et a mense Iunio 1983 Praesidii Supremi Unionis Sovieticae Praeses usque ad mortem erat.
Prime (pellicula)
Prime  est titulus pelliculae accurate comoediae anno 2005 a Ben Younger creatae. In hac pellicula agunt:
Impluvium
Impluvium erat in domo Romana atrii pars infra compluvium sita ubi pluvia colligebatur et in cisternam ducebatur. Saepe impluvium marmore vestiebatur.
Varro haec de impluvio compluvioque dicit:
"Cavum aedium dictum qui locus tectus intra parietes relinquebatur patulus, qui esset ad communem omnium usum. In hoc locus si nullus relictus erat, sub divo qui esset, dicebatur testudo ab testudinis similitudine, ut est in praetorio et castris. Si relictum erat in medio ut lucem carperet, deorsum quo impluebat, dictum impluvium, susum qua compluebat, compluvium: utrumque a pluvia."
Philippus Pétain
Philippus Pétain, vulgo plenius Henri Philippe Bénoni Omer Pétain (natus die 24 Aprilis 1856 in oppido Cauchy-à-la-Tour in Freto Calisii sito; mortuus captivus die 23 Iulii 1951 apud Port-Joinville locum principalem insulae Ogiae, praefecturae Vendeae), fuit vir publicus et miles Francicus. Inter Bellum Orbis Terrarum I ab anno 1917 fuit dux exercitus et marescalcus Franciae.
Die 17 Iunii 1940 in deditionem a Germanis, qui Franciam aggrediebantur, venit, quod 22 Iunii magnae partes Franciae occupabantur ab exercitu Adolfi Hitler. Die 10 Iulii Pétain praeses ministrorum creatus est et potestates extraordinarias a parlamento poposcit.
Ab anno 1940 usque ad annum 1944 dux fuit Regiminis Vippiacensis, ergo anno 1945 capite damnatus est, sed postea Carolus de Gaulle poenam in carcerem perpetuum mutavit. Pétain etiam ab Academia Francica, cuius sodalis ab anno 1929 erat, expulsus est.
Carolus Schmid
Carolus (Carlo) Schmid (natus 3 Decembris 1896 Perpiniani, mortuus 11 Decembris 1979 Hunaphae) vir publicus et sodalis Socialis Democraticae Factionis Germaniae (SPD) fuit.
Familia, iuventus, munus
Pater eius in universitate Tolosae docuit, mater Francica fuit. Unum annum natus Schmid cum parentibus Weil der Stadt in Germaniam venit. Ibi pater quinque annos scholam duxit. Anno 1908 familia Stuttgardiam iit, ubi Carolus gymnasium frequentabat. Anno 1914 Carolus maturitatem adeptus est atque deinde miles primi belli mundani conscriptus est. Anno 1919 Schmid studium iurisprudentiae et rebus politicis Tubingae coepit, quod anno 1921 prima, anno 1924 secunda probatione finivit. Iam anno 1923 doctor promotus est. Deinde iurisconsultus erat, ab anno 1925 iudex factus est, anno 1929 habilitatus. Quamquam nazistas negabat atque saepe eorum consilia et sententias vituperaverat, tamen iudex manere ei licuit, cum anno 1933 NSDAP factio rerum potita est. Anno 1940 iterum miles conscriptus est atque consiliator iuris exercitus Germanici in Francia erat. Hic saepe pro hominibus Francicis nitebatur. Post bellum Schmid cum aliis universitatem Tubingae iterum condidit et ab anno 1946 ad 1953 ibi professor iuris publici fuit. Anno 1953 professor Francofurtum ad Moenum vocatus est. Eo tempore et opera e.g. Nicolai Maclavelli in linguam Germanicam transtulit.
Bhumibol Adulyadej
Bhumibol Adulyadej (lingua Thai ภูมิพลอดุลยเดช; natus Cantabrigiae Massachusettensium die 5 Decembris 1927; Bancoci mortuus die 13 Octobris 2016) fuit rex Siamensis, filius principis Mahidol Adulyadej et nepos regis Chulalongkorn. Mortuo anno 1946 fratre maiore natu Ananda Mahidol qui avo succederat, Bhumibol Adulyadej regnum suscepit. Ex uxore Sirikit filium Vajiralongkorn filiasque tres genuit. Diadema ei rite impositum est die 5 Maii 1950. Eius corpus maximis dignitatibus crematum est Bancoci noctu dierum 26–27 Octobris 2017.
Familia
Bhumibol Adulyadej uxorem Sirikit die 28 Aprilis 1950 duxit. Ex ea genuit:
Raimundus Queneau
Raimundus Queneau (Franciscopoli, Francia natus die 21 Februarii 1903; mortuus in Neuilly iuxta Lutetiam die 25 Octobris 1976) fuit poeta et scriptor Francicus saepe more surrealusmo. Lyceum Francisci I Franciscopolitanum frequentavit.
Carolus Benz
Carolus Fridericus Benz (Theodisce Carl Friedrich Benz; in Mühlburg nunc Carolsruhae parte natus die 25 Novembris 1844, Lodopuni mortuus die 4 Aprilis 1929) fuit ingeniarius Theodiscus, repertor motri combustionis internae et autocinetorum.
Marcus Valerius Messalla Corvinus
Marcus Valerius Messalla Corvinus (nescimus, quando natus mortuusve sit) senator Romanus patricius primo saeculo post Christum natum erat. Pater eius Marcus Valerius Messalla Messallinus, consul ordinarius anni 20 fuit, mater Domitia Lepida, soror Valeria Messalina, uxor Claudii imperatoris. Frater ex matre fuit Fausti Cornelii Sullae Felicis, consulis ordinarii anni 52. Ipse anno 46 vel 47 fuit frater Arvalis, anno 58 consul ordinarius cum Nerone imperatore, qui eum inopia laborantem pecunia adiuvit. Messalla Corvinus ultimus ex Valeriis patriciis fuit.
Cisterna
Cisterna (ex cista, ex Graeco κίστη, 'corbis') est receptaculum aquae vi resistens ad continenda liquida, plerumque aquam, conditum. Multae cisternae ad capiendam et coacervandam aquam pluvialem aedificantur. Margines aquae vi resistentes cisternas a puteos distinguunt. Capacitas cisternarum hodiernarum a paucis litris ad milia metrorum cubicorum variatur, receptacula aquaria contecta reapse effingentes.
Alphonsus Mucha
Alphonsus Maria Mucha (natus in Ivančice Moraviae die 24 Iulii 1860; Pragae mortuus die 14 Iulii 1939) fuit pictor et graphicus Bohemicus aetate geno florale.
Prajadhipok
Prajadhipok sive Pok Klao (natus 1893; mortuus 1941) fuit ab anno 1925 usque ad 1935 rex Siamensis, in quo anno regnum abdicavit.
Anno 1918 in matrimonium duxit germana Rambhai Barni, filia principis Svasti. Anno 1925, fratre maximo natu Vajiravudh (qui antea rex fuerat) mortuo, fratre altero Chakrabongse iam decesso, Prajadhipok regnum accepit.
Princeps Amoradat fuit adiutor castrensis (aide-de-camp) regis Prajadhipok.
Fidei Defensor
Fidei defensor est titulus multorum regum, exempli gratia praesentis Britanniarum Regni reginae, nam die 17 Octobris 1521 papa Leo X hunc titulum regi Henrico VIII tribuit, quia Henricus opus Assertio Septem Sacramentorum contra Martini Lutheri doctrinas scripserat.
Institution des Chartreux
Institution des Chartreux Lugduni est privata schola Catholica Ordonis Cartusiensis anno 1825 condita, quam Ioannes-Bernardus Plessy ducit, et 2600 discipuli ibi student.
Assertio Septem Sacramentorum
Assertio septem sacramentorum adversus Martinum Lutherum est tractatus ab Henrico VIII rege contra Martini Lutheri doctrinas scriptus. Huius libri gratia, papa Leo X die 17 Octobris 1521 Henrico titulum Fidei Defensor tribuit.
Vajiravudh
Vajiravudh sive Rama VI (natus 1881; mortuus 1925) fuit ab anno 1910 usque ad obitum rex Siamensis.
Gustavus Eiffel
Alexander Gustavus Eiffel (natus Divione die 15 Decembris 1832, mortuus Lutetiae die 27 Decembris 1923) fuit summus ingeniarius Francicus.
Vajiravudh
Natus die 1 Ianuarii 1881 Vajiravudh fuit filius maior natu quem genuit rex Chulalongkorn ex uxore (quae et soror) eius Saowabha. Princeps Vajiravudh fuit alumnus Collegii Regii Militaris iuxta Sandhurst et postea (annis 1900-1901) Aedis Christi universitatis Oxoniensis.
Patre anno 1910 e vita exiente, fratre Vajirunhis primo natu (ex alia matre) iam mortuo, regnum Vajiravudh accepit. Anno 1912 novas res moverunt milites nonnulli; qua re cognita, fratre Chakrabongse adiuvante, Vajiravudh coniuratos in captivitatem misit. Anno 1917 coniuratio altera orta est a quibusdam qui in Germania rei militari studuerunt ut principi Paripatra regnum transmiserent, sed vano. Die 25 Novembris 1925, filia nuper genita sed filio carens, Vajiravudh mortuus est, successore fratre Prajadhipok.
Gustavus Eiffel
Vita
Eiffel annis inter 1852 et 1855 Scholam centralem artium operationumque manu factarum frequentabat antequam ex anno 1858 in ferrea construenda animum intenderet. Pontem maximum apud Burdigalam construi iussit et varias exostras ferriviarias aere compresso adhibito emendavit.
Vajiravudh
Rex Vajiravudh tres fabulas Gulielmi Shakespeare in linguam Thai transtulit, scilicet Romeo and Juliet, The Merchant of Venice, As You Like It.
Familia
Vajiravudh in matrimonium duxit:
Gustavus Eiffel
Vita
Anno 1865 ad Levallois-Perret fabricam machinarum conficiendiarum erexit, unde laboribus gravioribus bene se parabat (velut viaeductui Vianna do Castello in Lusitania, pontui trans Durium apud Portum Calensem, ponti Garabitensi trans Truyère metrorum CLXV, stationi ferriviariae occidentali Pestini, pavilioni Parisiensium pro expositione mundana anno 1878 in capite Francico celebrata necnon tholo facillime versatili observatorii Nicensis.
Nanus (mythologia)
Nanus (Graece νᾶνος) vel pumilio in fabulis scriptis est creatura homini specie similis, at statura exiguior et crassior. Dicuntur nani saepius habitare sub terra et diligere aurum et alia pretiosa quatinus minera peralta sub montibus fodant, ibi aulas magnificas construentes in quibus thesauros servent.
Gustavus Eiffel
Vita
Insuper exostras portabiles callide excogitavit; notissimus autem factus est opere magno Turris Eiffelianae Lutetiensis, ut patet. Anno 1890 domum quaestuariam in Altorum Sequanae praefectura sitam in societatem anonymam mutandam esse censuit. Quando negotia anni 1878 de cataractis quibusdam Canali Panamensi dandis revelata sunt comparuit Alexandrum Gustave turpilucricupidum lucra laborum numquam confectorum fecisse. Itaque anno 1893 condamnatus est, quod iudicium autem aetate tam longa cassatum est.
Nanus (mythologia)
Nani sunt etiam personae Ludi Catacumbarum et Catobleparum et Warhammer, Sacred underworld.
Gustavus Eiffel
Vita
Saeculo XX ineunte in canalibus ventosis de aere repugnando experimenta multa impellens fundamentum aeroplanorum construendorum posuit. Longaevus post mortem est sepultus in sepulcreto oppidi Levallois-Perret.
Eiffel e.g. scripsit haec: »Mémoire présenté à l'appui du projet définitif du viaduc de Garabit« (Lutetiae 1889) et »Conférence de Gustave Eiffel sur la tour de 300 mètres« (Lutetiae 1889).
Gaius Fonteius Agrippa
Gaius Fonteius Agrippa (nescimus, quando natus sit, mortuus anno 70) senator Romanus fuit. Pater eius Fonteius Agrippa anno 16 Marcum Scribonium Libonem Drusum praetorem maiestatis accusavit. Sororem habuit, quae anno 19 virgo vestalis creata non est, quod pater divortium fecerat cum uxore. Ipse anno 58 mensibus Maio et Iunio consul suffectus Nerone imperatori  successit, annis 66 ad usque 68 curator aquarum fuit. Annis 68/69 proconsul Asiae fuit. Bello civili Vespasiano favit, qui Fonteium anno 69 exeunte legatum Augusti pro praetore in Moesiam provinciam misit. Ibi anno 70 in pugna contra Sarmatas cecidit.
Piperaceae
Piperaceae sunt familia plantarum florentium ordinis Piperalium. Plurimi taxinomistae talem familiam agnoverunt. Utilissima species est Piper nigrum, quod grana piperis celeberrimi gignit condimenta adhibita, sed plantae ei cognatae in eadem familia multa alia condimenta gignunt.
Systema APG II system anni 2003 et Systema APG anni 1998 hanc familiam agnoscunt, quam inter Piperales in clado magnoliidarum ponunt.
Familia in circa duodecim genera consistit, quae in summa sunt 2000 ad 3000 specierum plantarum saepissime aromaticarum. Inclutissima genera sunt Peperomia et Piper.
Gray Davis
Gray Davis, sic nuncupatus sed nomine pleno Joseph Graham Davis (natus Bronx in burgo Novi Eboraci die 26 Decembris 1942) est causidicus et politicus factionis Democraticae. Angelopoli in California educatus, apud universitatem Stanfordiensem scholamque iuris universitatis Columbiae eruditus est. Ab anno 1999 usque in 2003 trigesimus septimus Californiae gubernator fuit. Die 7 Octobris 2003 plebiscito depositus est.
Castrum Lastrae
Castrum Lastrae vel Lastra (alia nomina: Lastra Gangalandi, Lastra Ghangalandi , deinde: Lastra ad Signiam, Lastra ad Exineam, Lastra ad Sineam) (Italiane: Lastra a Signa) est oppidum Italiae ac municipium, circiter 19 830 incolarum, in Regione Tuscia ac in Urbe metropolitana Florentina situm. Incolae Lastriciani vel Lastrenses appellantur.
Ratatouille (pellicula)
Ratatouille est pellicula animata anno 2007 a Brad Bird et Ioanne Pinkava creata. Haec pellicula enarrat de mure qui coquus esse voluit.
Sigismundus Gelenius
Sigismundus Gelenius vel Segismundus Gelenius (natus Zikmund Hrubý z Jelení anno 1497 Pragae – mortuus est anno 1554 Basiliae) fuit scriptor, eruditus et philologus Bohemicus.
Vita
Consilio patris Gelenius in Italia studuit. Post multa itinera in Germaniam et Franciam facta anno 1523 Basiliis domicilium constituit. Ibi recensiones scriptorum classicorum necnon versiones operum Graecorum in linguam Latinam confecit; lector apud officinam typographicam Iohannis Frobenii fuit et cum Desiderii Erasmi Roterodami auxilio labores adiuvit.
Opera
Erasmi Μωρίας Ἐγκώμιον, Petrarcae et Ciceronis opera Bohemice vertit. Ammianum Marcellinum, Periplum maris Erythraei (1533), Historiam miscellam (1535, sub nomine Eutropii insigne volumen), Plinium (1539, emendatio 1545) et Tertullianum (1539, cum Beato Rhenano) edidit.
Iosephus Song Sui-Wan
Iosephus Song Sui-Wan SDB (natus die 16 Maii 1941 Shangai Sinae) fuit episcopus Dioeceseos Sancti Gabrielis Cascatae, Amazonae, Brasiliae.
Eius familia oriunda est e Sina.
Consacratus presbyter Salesianus, Sinae, die 17 Iulii 1971. Consacratus episcopus Sancti Gabrielis Cascatae Cadentis, provinciae Amazonarum, Brasiliae, die 27 Aprilis 2002, de munere decessit 4 Martii 2009.
Hypertensio arterialis
Hypertensio arterialis (ICD-10: I10) est morbus frequens et saepe chronicus, quo tensio (pressio sanguinis) liquoris intra vasis sanguineis sublime fertur.
Iosephus Song Sui-Wan
Obiit Campinis 15 Novembris 2012.
Hypertensio arterialis
Tractatio per medicamenta antihypertensiva fit.
Iosephus Song Sui-Wan
Eius apostolica sententia
VIDIMUS STELLAM EIUS IN ORIENTE
Hypertensio arterialis
Discrimen inter genera
Tametsi feminis adultis tensiones arteriales humiliores sunt, in senectute sane incrementium viris gravius observatur, ita ut apud feminas supra annos sexaginta natas valores altiores aestimantur. Videntur ergo in feminis senibus pericula anginae pectoris microvascularis (i. e. dolores thoracales sine mutationibus arteriarum coronariarum) et insufficientiae cardialis diastolicae (i. e. perturbationibus relaxationum cardiomyocytorum) aucta.
Bruno Heck
Bruno Heck (natus 20 Ianuarii 1917 Alae, mortuus 16 Septembris 1989 oppido Blaubeuren) vir publicus Germaniae et sodalis Christianae Democraticae Unionis Germaniae erat.
Iuventus Munusque
Pater eius horticularius castrorum Alae fuit. Anno 1936 Rotovillae in schola catholica maturitatem adeptus est, tum Tubingae studium philosophiae et theologiae coepit. Sed anno 1938 ad militiam vocatus est et deinde ad annum 1945 miles Aeronauticae mansit, postremo succenturio maior fuit. Anno 1943 graviter sauciatus est, cum in aeronavi praecipitavit. Post bellum finitum Heck, qui brevi tempore in captivitate belli Americana fuerat, in studio perseverabat et praeterea philologiae classicae studebat. Anno 1948 primam, 1949 secundam probationem accepit et magister Gymnasii Rotovillae laborabat. Anno 1950 doctor philologiae promotus est. Eodem anno minister publicus in administerio culturae terrae Virtembergiae-Zolneri factus est. Deinde homo publicus fuit (vide infra).
Familia
Heck anno 1943 uxorem duxit, filium ex ea habuit.
Cursus honorum
Heck ab anno 1946 sodalis CDU fuit et annis 1952 - 1958 secretarius generalis (Theod.: Bundesgeschäftsführer) huius factionis erat. Anno 1957 primo legatus Dietae Foederalis Germaniae electus est. Eo anno CDU maioritatem absolutam in Dieta Foederali vicit. 13 Decembris 1962 Conradus Adenauer (CDU) cancellarius Foederalis eum Administrum Foederalem Feminarum et Iuventutis fecit. Hunc magistratum et Ludovico Erhard cancellario foederali tenuit. Cum administri factionis FDP 8 Novembris 1966 se recessissent, Heck ad diem 30 Novembris 1966 praeterea Administerium Aedificiorum administrabat. Et Curtius Georgius Kiesinger (CDU) novus cancellarius foederalis ei administerium Feminarum et Familiarum concessit. Anno 1967 iterum secretarius generalis CDU factus est et itaque 1 Octobris 1968 administer se recessit, ut certamen suffragiorum anni 1969 praepararet. Sed quamquam CDU magnam partem suffragiorum accepit, FDP cum SPD novum consilium ministrorum constituit. Anno 1971 secretarius generalis se recessit, anno 1976 non iam candidatus Dietae Foederalis erat.
Into the Wild (pellicula)
Into the Wild est pellicula cum praeclaro histrione Aemilio Hirsch a Ioanne Penn ducta, quae res gestas Christophori Johnson McCandless, iuvenis qui duos annos per Americam vagatus est et in Alascae silvas 112 dies solum erravit ubi scilicet fame aut bacarum veneno perivit, narrat.
Primum de Christophoro McCandless scripsit Ioannes Krakauer anno 1996 (vide Into the Wild)
Georgius Deukmejian
Georgius Deukmejian (natus in Menands Novi Eboraci die 6 Iunii 1928; mortuus ad Oram longam Californiae die 8 Maii 2018) fuit causidicus et politicus  Americanus factionis Republicanae. In familia Armenorum e Turcia refugorum ortus est. Alumnus fuit collegii Senani Loudonville in urbe et universitatis Sancti Ioannis urbis Novi Eboraci. Ab anno 1983 usque ad annum 1991 seriei gubernatorum Californiensium trigesimus quintus meruit.
Virginia Déjazet
Paulina-Virginia Déjazet (nata Lutetiae die 30 Augusti 1798; ibidem mortua die 1 Decembris 1875) fuit actrix theatralis Francogallica.
Vita
Cum annos quinque nata esset iam in Scaenis histrionum iuvenum (Théâtre des jeunes artistes) in pristino Capuccinarum conventu se praesentavit. Partes puellarum puerumque agenti variis in locis plausum est, ut et Burdigalae et Lugduni. Anno 1821 ipsa iuvenes artem histrionalem docere in Gymnasio coepit. Inde venit anno 1834 ad Theatrum Palatii Regii (Théâtre du Palais-Royal) ubi efflorens spectatores vehementer captabat.
Annis inter 1844 et 1849 in sic dictis theatris varietatum membrum erat et ipsa indefessa histrionaliter agebat, etiam extra Lutetiam et Londinii. Anno 1859 ductrix facta est scaenarum "Folies-Dramatiques" quibus nomen "Théâtre Déjazet" dedit. Anno 1868 se a scaenis removit anno 1874 eodem reversura: nam pecuniam emeritorii colligere debuit.
Gravitudo
Mulier vivax et faceta ingenium habet veritatis cum sale enuntiandae, quo neminem vere offendebat. Inter actrices Parisienses aster magnus habebatur. Eius sententias satiricas legere potueris in libro praetitulato »Le perroquet de Déjazet«.
Quataria
Quataria,, vel Catura, plenius status Qatarensis (Arabice ‏قطر‎ Qaṭar) est civitas sui iuris, accurate monarchia, in Asia sita. Caput est urbs Doha. Die 3 Septembris 1971 civitas libertatem a Britanniarum Regno capessivit.
Terra Quatariae hodiernae pro illa habetur quae a Ptolemaeo in geographia sua Catara et cuius incolae a Plinio in Naturali historia Cataraei appellabantur.
Seditio Islamica
Seditio Islamica (Persice انقلاب اسلامی enġelāb-e eslāmi) fuit rerum Iranicarum eversio, qua rerum novarum cupidi ab 7 Ianuarii1978 ad 11 Februarii1979 parit, qui die 16 Ianuarii anno 1979 Machometum Reza Pahlavi imperatorem Persicum sede moverunt regimenque Islamisticum erexerunt. Auctor seditionis fuit Ruhullah Khumayni, tunc ex exsilio Francico redux. Sunt qui dicant illam rerum conversionem tertiam fuisse e tribus magnis, scilicet cum Francici imperii fine anno 1789, Russicique anno 1917 impetrata.
Sensu ampliore dicitur seditio Islamica omnis in rem publicam impetus, qui theocratiam Islamicam condere imperiumque divinitatis peritis mandare sibi proponit. Quin Irania illam seditionem et aliis in terris, sicut in Afgania, Libano, Iraquia, propagare studebat. Quae autem adhuc cognovimus regimina Islamistica, non seditione, sed bello (Algeria, Afgania, Somalia) vel commutatione pacifica (Arabia Saudiana, Cuvaitum) orta sunt.
Carolus Sagan
Carolus Eduardus Sagan (natus familia Iudaica oriunda e Ucraina die 9 Novembris 1934 Bruclini in burgo Urbis Novi Eboraci; multos annos grave morbo laborante mortuus die 20 Decembris 1996 Seattli Vasingtoniae) fuit astronomus, astrophysicus, exobiologus, et de scientia scriptor Americanus.
Scepticista scientificae fuit et de vita extranea cogitavit.
Into the Wild
Into the Wild est liber  a Ioanne Krakauer anno 1996 scriptus, quis res gestas  Christophori Johnson McCandless, iuvenis qui duos annos per  Americam vagatus est et in Alascae silvas 112 dies solum erravit ubi scilicet fame aut bacarum veneno perivit, narrat.
E hac fabula anno 2007 pellicula (vide Into the Wild) cum praeclaro histrione Aemilio Hirsch ut Christophorus a Ioanne Penn facta est.
Petrus Barton Wilson
Petrus Barton Wilson, Pete Wilson dictus (natus in Lake Forest Illinoesiae die 23 Augusti 1933) est rerum politicarum peritus  Americanus factionis Republicanae.
Piper begoniiforme
Piper begoniiforme est species plantarum florentium in familia Piperacearum, in Aequatoria endemica.
Foedus Versaliis ictum (1919)
Foedus Versaliis sancitum est foedus inter gentes quod die 28 Iunii 1919 in castello Versaliensi decretus et die 10 Ianuarii 1920 in potentiam iit. Ibi primo bello mundano gesto, deliberationibus de pace Lutetiae factis, convenerunt delegati Germaniae devictae delegatique civitatum adsociatarum. Foedere icto, Confoederatio Nationum et Ordo internationalis a laboribus constituti sunt.
Piper regale
Piper regale est species plantarum florentium in familia Piperacearum, in Aequatoria endemica.
Aulus Petronius Lurco
Aulus Petronius Lurco (nescimus, quando natus mortuusve sit) senator Romanus primo saeculo post Christum natum fuit. Anno 58 mensibus Iulii ad usque Decembrem consul suffectus creatus est.
Tycho
Tycho (g. -ōnis) est praenomen masculinum Graecae originis, a τύχη, fortuna, derivatum (scilicet Latine, sit venia verbo, Fortunius). In Graecia et terris orthodoxis magis usitatum, sed et in terris occidentalibus interdum invenitur.
Formae nominis in variis linguis sunt:
Cichlidae
Cichlidae sunt familia piscium ordinis Perciformum.
Breviarium (Festus)
Breviarium est opus historicum Latine anno 369 sive 370 scriptum a Festo magistro memoriae imperatoris Valentis et imperatori ipso dicatum.
Fontes operis
Festus in hoc opere usus est, ut monstrat Eadie, libris quorum tituli sequuntur:
Piper achupallasense
Piper achupallasense est species plantarum florentium in familia Piperacearum, in Aequatoria endemica.
Bibliotheca nationalis
Bibliotheca nationalis, vel bibliotheca civica, est bibliotheca a rectione civitatis pro civitatis praestante repositorio datorum constituta. Quae institutiones, bibliothecarum publicarum dissimiles, raro sinunt ut utentes libros aliasve res mutuentur et ab aedificio auferant. Saepe tenent multa opera rara, pretiosa, magni momenti. Eis est officium litterarum civitatis colligendarum et conservandarum, ambo intra extraque fines civitatis. Ergo, earum communitas est ipsa natio generalis. Inter exempla fortasse notissima sunt Bibliotheca Britannica Londinii, et Bibliotheca Nationalis Francica, Lutetiae sita. Latiores rei definitiones exstant, ubi proprietates receptaculi actorum publicorum minoris momenti est.
Pat Brown
Edmundus Brown maior qui dicitur  Pat Brown ( Franciscopoli natus die 21 Aprilis 1905; mortuus in Beverly Hills die 16 Februarii 1996) fuit rerum politicarum peritus Americanus factionis Democraticae, qui inter alia ab anno 1959 usque ad annum 1967 trigesimus secundus Californiae gubernator fuit. Etiam filius eius Edmundus Brown minor qui dicitur Jerry rerum politicarum peritus est et Californiae gubernator fuerat.
Matthaeus d'Ancona
Matthaeus d'Ancona (natus familia oriunda e Melitta anno 27 Ianuarii 1968) est diurnarius Britannicus, qui a mense Februario 2006 libelli The Spectator editor est.
Brad Bird
Brad Bird (natus in Kalispell, Montana die 24 Septembris 1957) est moderator cinematographicus et pellicularum factor Americanus. Inter claras pelliculas ab eo doctas est illa animata: Ratatouille.
Caenolestes fuliginosus
Caenolestes fuliginosus est species animalium marsupialium familiae Caenolestidarum, quae silvas alpinas Colombiae, Aequatoriae, Venetiolae habitat.
Nexus externi
Caenolestes
Clinostigma samoense
Clinostigma samoense (binomen anno 1862 statutum) est species plantarum florentium in familia Arecacearum. Solum in Samoa habitat, ubi detrimentum habitationis id etiam minatur.
Thomas Ruthall
Thomas Ruthall (mortuus die 4 Februarii 1523), Ciricestriae natus, fuit Cantabrigiae universitatis cancellarius, custos Sigilli Privati et Dunelmensis episcopus.
Insulae Maldivae
Maldivae sunt insulae in Oceano Indico et civitas Asiae circiter 350 000 incolarum. Maldivarum Sultanatus die 9 Augusti 1965 libertatem a Britannia accepit. Anno 1968 res publica facta est, cuius caput est urbs Malé.
Sermo publicus
His insulis lingua Dhivehi sermo officialis est.
Religio
Magna pars incolarum insularum Maldivarum se Islamica esse profitetur.
Solanum (genus)
Solanum est genus plantarum florentium familiae Solanacearum. Nomen a Carolo Linnaeo anno 1753 statutum est. Quod genus, illius familiae longe maximum, species 1244 anno 2022 continere censebatur quae in omnibus continentibus sponte florent.
Plures species ab hominibus coluntur. Specierum aliarum multae hominibus venenosae aut partim aut omnino sunt. Nonnullae autem aut fructus aut folia utilia sive et grata producunt.
Subdivisiones
Hae subdivisiones recentius descriptae sunt:
Species selectae
Hoc genus comprehendit specierum fere mille et quingentos inter quas hae propter utilitatem innotescunt:
Nexus externi
ചുണ്ട
Piperales
Piperales (nomen botanicum a Bartholomaeo du Mortier statutum) sunt ordo plantarum florentium. Inclutissimae plantae hoc in ordine inclusae sunt Piper nigrum, Piper methysticum, Saururaceae, Aristolochia, et (Anglice) "wild ginger" (hoc est, quaevis harum plantarum: Alpiniae, Asari, Curcumae australasicae, Asiasari sieboldi, et multarum Zingiberis specierum).
Systema APG
Systemate APG II anni 2003, hunc ordinem in clado magnoliidarum ponit, et eum sic circumscribit:
Alia systemata
Systema Cronquist anni 1981 hunc ordinem in subclassi Magnoliidarum classis Magnoliopsidorum posuit, et hanc circumscriptionem adhibuit:
Systema Engler, anno 1964 retractatum, hunc ordinem in subclassi Archichlamydearum classis Dicotyledonearum posuit, et hanc circumscriptionem adhibuit:
Systema Wettstein, in forma ultima (anno 1935 edita), hunc ordinem inter Monochalmydeas in subclassi Choripetalarum classis Dicotyledonum ponit, et hanc circumscriptionem adhibuit:
Culbert Olson
Culbert Olson (natus Fillmore, Uta die 7 Novembris 1876; Angelopoli mortuus die 13 Aprilis 1962), diurnarius et causidicus, fuit politicorum peritus Americanus factionis Democraticae, qui inter alia ab anno 1939 usque ad annum 1943 undetrigesimus Californiae gubernator fuit.
Iacobus Fanto Deetz
Docuit Deetz ab anno 1960 usque annum 1966 in Universitate Californiae Santae Barbarae; tum ex ordine rapida in Universitate Harvardiana, Universitate Brunensi, Collegio Gulielmi et Mariae, et Universitate Urbis Promontorii in Africa Australi; iterum, a 1978 ad 1994 in Universitate Californiae apud Berkeley, ubi fuit caput Musei Universitatis Californiae (tunc Musei Lowie, nunc Musei Anthropologiae Phoebe A. Hearst) sicut Alfredus L. Kroeber; et deinde ab 1994 in Universitate Virginiae. Mortuus est pneumoniá in urbe Charlottesville Virginiae.
Christophorus McCandless
Christophorus McCandless, vulgo Christopher Johnson McCandless (IPA: ), Alexander Supertramp cognominatus (natus die 12 Februarii 1968 in Virginia - mortuus mense Augusto 1992 in Alasca) fuit iuvenis bono genere natus qui, postquam anthropologiae et historiae doctoris insigne Atlantae consecutus est, duos annos per Americam vagatus est et in Alascae silvas 112 dies solum erravit ubi scilicet fame aut bacarum veneno perivit.
Causae quae Christophorum in iter suum adduxerunt fuerant opiniones contra societatem. Nam is suasus ab auctoribus Henrico David Thoreau et Leo Tolstoj (maxime a libro Bellum et pax) erat. Christophorus vivere in societate capitalistica non poterat, ergo a domo sua fugere deliberavit.
Res gestae Christophori a libro Into the Wild a Ioanne Krakauer anno 1996 scriptus et a pellicula eiusdem nominis a Ioanne Penn anno 2007 ducta enarratae sunt.
Clemens Calhoun Young
Clemens Calhoun Young (natus in Olisipone, Nova Caesarea die 28 Aprilis 1869; mortuus in Berkeley, California die 24 Decembris 1947) fuit politicorum peritus Americanus factionis Republicanae, qui inter alia ab anno 1927 usque ad annum 1931 vigesimus sextus Californiae gubernator fuit.
Friend Gulielmus Richardson
Friend Gulielmus Richardson  (natus in Friends Colony, Michigania  die 1 Decembris 1865; mortuus in Berkeley, California  die 6 Septembris 1943), diariorum editor, fuit politicorum peritus  Americanus factionis Republicanae, qui inter alia ab anno 1923 usque ad annum 1927 vigesimus quintus Californiae gubernator fuit.
Clinostigma
Clinostigma (< κλίνη 'lectus' vel κλίνω 'inclino' + στίγμα 'stigma' ; nomen anno 1862 statutum) est genus plantarum florentium familiae Arecacearum, in variis Oceani Pacifici occidentalis insulis endemicum. Has species comprehendit:
Aemilius Hirsch
Aemilius Davenport Hirsch (natus die 13 Martii 1985 Topangae California) est actor Americanus.
Ioannes Stuart
Ioannes Stuart, tertius comes Bute (Londinii natus die 25 Maii 1713 - ibidem obiit die 10 Martii 1792) fuit vir publicus Angliae factionis conservatricis (tory) et breviter primus minister Britanniarum Regni a die 26 Maii 1762 usque ad diem 16 Aprilis 1763.
Codex
[[Fasciculus:Bookinfo2.png|right|thumb|Codicis Partes:
0 - Alella
1 - Involucrum
2 - Tegumen
Bibliotheca Nationalis Indiae
Bibliotheca Nationalis Indiae (Bengalice ভারতীয় জাতীয় গ্রন্থাগার bhāratīẏa jātīẏa granthāgāra ; Hindice भारतीय राष्ट्रीय पुस्तकालय bhāratīya rāṣṭrīya pustakālaya), Aliporae in vico Calcuttae sita, est bibliotheca nationalis, per magnitudinem maxima bibliotheca in India, et civicum actorum publicorum receptaculum. Administratur a Ministerio Culturae rei publicae Indicae. Eius propositum est materiam impressam in subcontinente productam colligere, conservare, disseminare. Principale aedificium inter amoenas Praedii Belvedere acras triginta stat. Inter res a bibliotheca servatas sunt plus quam 2.2 milliones librorum, 86,000 tabulae geographicae, et 3200 manuscripta. Palatium ante libertatem civicam captam erat domus publica gubernatoris generalis. Die 1 Februarii 1953, bibliotheca omnibus patere coepit, a Maulana Azad rite aperta. Rector hodiernus est Arun Kumar Chakraborty.
Codex
3 - Charta finalis
Bibliotheca Nationalis Indiae
Iuxta bibliothecae terras sunt Horti Zoologici Aliporani, clarus locus periegeticus.
Codex
4 - Spina
5 - Apex
6 - Princeps
7 - Fundus
8 - Pagina dextra (recta)
9 - Pagina laeva (versa)
10 - Canalis]] Codex primum fuit solum arboris truncus aut ligni later, sed hodie hoc vocabulo praecipue dicitur liber rectangulariter formatus, saeculo primo in Europa excogitatus, volumen surrogans.
Codex efficientius quam volumen scripturam tenere potest, quia sinit scribere in ambabus folii partibus, quae dicuntur paginae. Christiani, quos Imperium Romanum primum insectatum est, codici faverunt, quia eum facile sinu contexerunt.
Quod fere omnes libri hodie codice modo facti sunt, liber fere semper 'codicem' significat. Quodam autem die libri electronici quoque viliores facti fabricentur.
Quomodo codex factus est
Quisque codex constat in pugilo librorum, et quisque liber invicem constat in foliorum pugilo in media parte plicato. Codex tunc componitur, cum hi libri secundum plicata consuuntur. Pars codicis, ubi libri consuuntur, dicitur spina codicis.
Quomodo codex adiuvat scripturas conservare
Codicis forma scripturam multum adiuvat conservare. Spina rigida multos libros in bibliothecarum pegmatibus simpliciter collocare sinit, et durum librorum tegumen folia defendit. Post Imperii Romani Occidentalis casum, saeculo quinto, ei qui quidem non in codicibus transcripti erant libri perierunt. Casus etiam effecit, ut illis temporibus papyrus ab Aegypto difficillime paratu esset; quamobrem ad libros conficiendos scribae membrano et pergamento potius utebantur.
Codices legales
Quia leges scribere in codices diu solebant, saepe copia legum quaeque etiam dicitur codex, si non in codicem scribitur.
Heike Kamerlingh Onnes
Heike Kamerlingh Onnes (Groningae natus die 21 Septembris 1853; Lugduni Batavorum die 21 Februarii 1926) fuit physicus anno 1913 praemio Nobeliano laureatus, qui anno 1894 Laboratorium Cryogenicum Lugduniense statuens anno 1908 Helium in liquidum zeno absoluto primum fecit et anno 1911 superconductivitatem repperit Hydrargyri.
Iacobus Rolph
Iacobus Rolph (Franciscopoli natus die 23 Augusti 1869; mortuus in Santa Clara County, California die 2 Iunii 1934) fuit politicorum peritus Americanus factionis Republicanae, qui ab anno 1912 usque ad diem 6 Ianuarii 1931 Franciscopolis praefectus urbis et postea usque ad mortem vigesimus septimus Californiae gubernator fuit.
Ioannes Krakauer
Ioannes Krakauer (natus die 12 Aprilis 1954 in Brookline, Massachusetta) est scriptor Americanus qui libello Outside operam dat et Into the Wild scripsit.
Bibliotheca Europaea
Bibliotheca Europaea est ministerium interretiale quod accessum ad res contentas in quadraginta novem bibliothecis nationalibus et magis magisque bibliothecis investigations sinit. Investigatio documenta metadatorum cum rebus digitalibus gratuito offert, plerumque sine impensá. Quae res ex institutionibus in civitatibus quae socii Consilio Europae sunt, et comprehendunt catalogos, totos libros, magazinas, periodica, phonodiscos, aliasque res sonicas. Plus quam 200 milliones documentorum investigari possunt, inter quae 24 milliones paginarum rerum contentarum totius textús et plus quam 7 milliones rerum digitalium. Triginta quinque linguae inter res quae investigari possunt inveniuntur.
Partner libraries
The 48 National Libraries who participate in The European Library project are:
Research Libraries who have also contributed content to The European Library as a result of the Europeana Libraries project include:
-->
Piper (genus)
Piper est grave in oeconomia oecologiaque genus familiae Piperacearum, quod consistit in fere 1000 ad 2000 fruticum, herbarum, et lianarum speciebus, quarum multae sunt "keystone species" in eorum habitationibus naturalibus. Diversitas huius taxonis evolutioni plantarum intellectae commendatur.
Pipera sunt magnoliidae, quae autem sunt angiospermae, sed neque monocotyledones neque eudicotyledones. Eorum familia, Piperaceae, sunt Saururaceis artissime cognatae, plantis quae re vera ad minora, subtiliora, et amphibia pipera accedunt. Ambabus familiis sunt propriae inflorescentiae caudatae floribus minutis obtectae. Plantae aliae familiae cognatae, sed minus arte, sunt Aristolochiaceae. Incluta et artissima cognata, etiam una ex Piperaceis, est planta radiator generis Peperomiae.
Nomen
Nomen botanicum piper a Carolo Linnaeo rite descriptum est anno 1753. Nomen eisdem duabus speciebus applicavit quae iam lingua Latina classica "piper" appellatae sunt, etiamque aliis quindecim quas ipse primus in hoc genere collegit. Verbum Latinum piper a Graeca forma (postea > ) mutuatum est. Origo verbi ex Oriente trahitur, nam  a Pracrito pipparī (< Sanscritum pippalī 'ficus', postea 'piper longum') mutuatum est. Origo verbi pippalī non liquet.
Distributio et oecologia
Piperis speciebus pantropica est distributio, et plurimae plantae sunt suffrutices in silvis pluvialibus terrarum inferiorum, sed inveniuntur in turbatis zonarum altiorum spatiis, sicut silvis nubilibus; una species, P. kadsura, in Iaponia meridionali Coreaque australissima endemica, est subtropicalis, et lene hiemis gelu tolerat.
Plurimae Piperis species sunt herbaceae vel lianae.
Species selectae
Plurimae (circa 700) Piperis species in Americis inveniuntur, et circa 300 in Asia Meridionali.
"Piper aggregatum" et "P. fasciculatum" re vera sunt Lacistema aggregatum, angiosperma non piperibus cognata, in familia Lacistematacearum.
Nexus externi
Pipar
Capsicum (genus)
Capsicum (nomen a Linnaeo anno 1753 statutum) est genus plantarum florentium familiae Solanacearum. Generi sunt quinque fere species, cuius fructibus (Latine "capsicis" appellatis), capsaicinum continentibus, homines pro cibo et medicamentis uti solent. Species utiliores quinque, Capsicum annuum, Capsicum baccatum, Capsicum chinense, Capsicum frutescens, Capsicum pubescens pluresque cultivarietates recognoscuntur.
Subdivisiones
Species per clados hic digeruntur post quaesitionem Gloriae Barboza collegarumque.
Srilanca
Srilanca, olim Zeylona  et apud nonnullos Taprobane (vulgo Sri Lanka) est civitas insularis in Asia Australi sita, quae nominibus Latinis et Graecis Selediva et Taprobane navigatoribus antiquis cognita est. Donec se a dicione Britannica liberavit, nomen Ceylon ferebat. Die 22 Maii 1972 nomen civitatis ad Srilancam mutavit cum nova constitutione.
Cuius caput est Sri Jayawardenapura-Kotte, quamquam maxima civitatis urbs est proxima Colombo. Hodie linguae publicae sunt linguae Singhalensis et Tamulica.
Antonius Iosephus Dezallier d'Argenville
Antonius Iosephus Dezallier d'Argenville (Francogallice: Antoine Joseph Dezallier d'Argenville natus die 1 Iulii 1680 in Lutetia - mortuus die 29 Novembris 1765), fuit studiosus zoologiae, malacologiae, conchologiae, historiae natualis et historiae artium Francicus.
Anna Brauksiepe
Anna (Theod.: Aenne) Brauksiepe (nata 23 Februarii 1912 Anna Engels Thuiscoburgi, mortua 1 Ianuarii 1997 oppido Oelde) femina rebus publicis Germaniae versata et sodalis Christianae Democraticae Unionis Germaniae erat.
Familia, Iuventus et Munus
Aviae Annae magistrices, mater, quae sodalis factionis Centri erat, decurio urbis Thiuscoburgi fuit. Familia anno 1923 brevi tempore apud Oldenburgum vivere coacta est, postquam a Francis, qui regionem Rurae tum occupaverunt, expulsa est. Anno 1931 Anna maturitatem Thuiscoburgi adepta est atque deinde ad annum 1934 debiles adiuvit. Sed ei studium paedagogiae a Nazistis vetitum est propter sententias politicas parentum. Quod tamen studere in animo habuit, Glasgoviam in Scotiam iit, sed frustra. Ab anno 1937 cum marito Wernero Brauksiepe, diurnario Theodisco, qui tum ex Hollandia referebat, hos in regno vivebat. Anno 1943 in Germaniam reversa est.
Cursus honorum
Brauksiepe ab anno 1945 sodalis CDU fuit et anno 1949 primo legata in Dietam Foederalem Germaniae electa est. Ab anno 1956 inter rectores CDU fuit et ab anno 1958 praeses catholica (erat tum et praeses protestantica) Unionis Feminarum in factione CDU electa est. Anno 1966 in praesidium CDU missa, 1967 praeses vicaria eius factionis facta est. 1 Octobris 1968 nova Administra Foederalis Feminarum et Iuventutis in consilio ministrorum Kiesinger nominata est. Iam 21 Octobris 1969 consilium ministrorum relinquere coacta est, quod SPD et FDP nunc regnum susceperunt. Eodem anno praesidium et collegium rectorum CDU reliquit et praeses unica Unionis Feminarum electa est. Quem officium ad annum 1971 tenuit. Ad annum 1972 legata Dietae Foederalis mansit.
Iacobus Gillett
Iacobus Gillett  (natus in Viroqua, Visconsinia  die 20 Septembris 1860; mortuus in Berkeley, California  die 20 Aprilis 1937), causidicus, fuit politicorum peritus  Americanus factionis Republicanae, qui inter alia ab anno 1907 usque ad annum 1911 vigesimus secundus Californiae gubernator fuit. Praeterea Gillet in Camera Repraesentantum Civitatum Foederatarum populi legatus fuit.
Augustus Henricus Fitzroy
Augustus Henricus Fitzroy, tertius Dux Grafton (natus die 28 Septembris 1735 - obiit in Euston Hall, Suffolcia die 14 Martii 1811) fuit vir publicus Angliae factionis liberalis (whig) et primus minister Britanniarum Regni a die 14 Octobris 1768 usque ad diem 28 Ianuarii 1770.
Hiram Warren Johnson
Hiram Warren Johnson  (Sacramenti, California natus die 2 Septembris 1866; mortuus in Bethesda, Terra Mariae  die 6 Augusti 1945) fuit politicorum peritus  Americanus factionis Republicanae, qui inter alia ab anno 1911 usque ad annum 1917 vigesimus tertius Californiae gubernator et postea usque ad  mortem in senatu Civitatum Foederatarum Californiae legatus fuit.
Georgius Grenville
Georgius Grenville (Vestmonasterii natus die 14 Octobris 1712 - Londinii obiit die 13 Novembris 1770) fuit vir publicus Angliae factionis liberalis (whig) et primus minister Britanniarum Regni a die 16 Aprilis 1763 usque ad diem 13 Iulii 1765.
Calenus (cognomen)
Calenus fuit cognomen Romanum gentis Fufiae.
Enmannsche Kaisergeschichte
Enmannsche Kaisergeschichte ('Historia imperatorum Romanorum Enmannica') fuit, ut creditur, liber historicus vel biographicus de imperatoribus Romanis, ab Augusto incipiens et usque in annum 337 seu 357 productus, hodie deperditus, cui nec titulum nec auctorem adscribere possumus. Alexander Enmann, philologus Germanus, anno 1884 opera nonnulla de historia imperatorum e fonte communi deducta postulavit, multis eruditis etiam hodie adnuentibus. Creduntur eo opere usi esse Aurelius Victor, Eutropius, Festus, Hieronymus, fortasse etiam Ammianus Marcellinus, una cum scriptoribus Historiae Augustae et Epitomae de Caesaribus.
Hirundinidae
Hirundinidae sunt familiae avium ordinis Passeriformium, quae in omnibus continentibus inveniuntur, Antarctica non excepta. Quia se ad victum aerialem bene accommodant, eis est distincta corporis forma. Nonaginta fere species descriptae sunt, in undeviginti genera digestae, diversissime in Africa, ubi se nidos in foraminibus facientes evolvisse putantur. Etiam fiunt in variis insulis oceanicis. Aliquot species Europae et Americae Septentrionalis longe lateque migrant; ex contrario, species Africae Occidentalis et Austrinae non migrant.